paragraph_text: Murat I. postaje sultan poslije smrti oca Orhana I. 1359. godine. Sa željom da dostigne očeve uspjehe odlučuje se na daljnje ratove protiv nemoćne žrtve – bizantskog cara, nesposobnog Ivana V. Tijekom svoje vladavine njegova vojska iznenađujuće lako 1362. godine osvaja važan bizantski grad Adrianopole čime je umiruće Carstvo prerezano na dva dijela i uskoro postaje turska vazalna država.